***เดอะคิงออฟไฟเทอส์ XIII*** (ญี่ปุ่น: ザ・キング・オブ・ファイターズ XIII; อังกฤษ: *The King of Fighters XIII*) เป็นเกมต่อสู้ลำดับที่ 13 ของซีรีส์เดอะคิงออฟไฟเทอส์ โดยมีบริษัท SNK Playmore เป็นผู้ผลิตและวางจำหน่าย เกมนี้ได้เปิดตัวอย่างเป็นทางการวันที่ 25 มีนาคม พ.ศ. 2553 ที่อากิฮาบาระ ในภาคนี้เป็นบทสรุปของเรื่องราวความชั่วร้ายของแอช คริมสัน ที่เริ่มมีมาตั้งแต่เดอะคิงออฟไฟท์เตอร์ 2003 

บริษัท SNK Playmore ได้ยืนยันแล้วว่าเกมนี้จะวางจำหน่ายในระบบคอนโซลทั้ง PlayStation 3 และ Xbox 360 โดยที่วันวางจำหน่ายในประเทศญี่ปุ่นนั้นจะอยู่ที่วันที่ 1 ธันวาคม พ.ศ. 2554 ส่วนในประเทศสหรัฐอเมริกา บริษัท Atlus จะเป็นผู้จัดจำหน่ายและได้ประกาศวันวางจำหน่ายเกมในวันที่ 22 พฤศจิกายน พ.ศ. 2554 อย่างไรก็ตามเกมนี้ก็มีในเวอร์ชันของ iOS ด้วยและใช้ชื่อเกมว่า The King of Fighters-i

เมื่อเดือนกุมภาพันธ์ พ.ศ. 2555 บริษัท SNK Playmore ประกาศว่าจะปรับปรุงและพัฒนาภาคนี้ออกมาใหม่ในรูปแบบของเกมตู้โดยเป็นการนำองค์ประกอบจากเครื่องคอนโซลและปรับสมดุลของรายละเอียดในเกม พร้อมด้วยชื่อใหม่คือ "เดอะคิงออฟไฟเทอส์ XIII: ไคลแม็กซ์" (The King of Fighters XIII: Climax) กำหนดการในการทดสอบเกมหรือ Location Test อยู่ที่เดือนกุมภาพันธ์ พ.ศ. 2555 ที่ญี่ปุ่น  และได้ออกให้บริการอย่างเป็นทางการที่ญี่ปุ่นในวันที่ 26 เมษายน พ.ศ. 2555

ในเดือนกันยายน พ.ศ. 2556 ทาง SNK Playmore ได้วางจำหน่ายในระบบปฏิบัติการวินโดวส์ ในรูปแบบของ Steam Edition (เป็นเวอร์ชันของเครื่องคอนโซล)

เนื้อเรื่องย่อ
--------------

หลังจากเหตุการณ์ใน KOF XI แอช คริมสัน ได้ดูดพลังจาก 2 ใน 3 ไตรเทวภัณฑ์ของตระกูลที่ผนึกโอโรจิเมื่อ 1,800 ปีก่อนก็คือจิสึรุ คางูระ และอิโอริ ยางามิ เป้าหมายสุดท้ายของแอชเหลือเพียงแค่เคียว คุซานางิคนเดียวเท่านั้น ขณะที่เอลิซาเบธ บลังทอร์ชก็พยายามที่จะหยุดยั้งแผนการของแอช นักสู้จากทั่วทุกสารทิศได้รับบัตรเชิญให้ร่วมเข้าแข่งขันจากผู้จัดงานแข่งขันนามว่า "R"

ในช่วงท้ายของการแข่งขัน เมื่อทีมชนะเลิศมายังสนามโรส สเตเดี้ยม ไซกิกับสมุนของเขาได้ปรากฏตัวออกมาต่อหน้าทีมที่ชนะเลิศ ไซกิได้บอกกับสมุนว่าให้ไปทำตามแผนการที่ได้วางไว้ แต่ว่ามุไคได้ขอโอกาสเพื่อที่จะสู้กับทีมที่ชนะเลิศแทนไซกิเพื่อแสดงถึงความภักดี ไซกิไม่ชอบที่มุไคไม่ฟังคำสั่งของตนจึงได้สังหารมุไคอย่างเลือดเย็นและดูดพลังของมุไค จากนั้นไซกิได้แปลงร่างและเข้าต่อสู้กับทีมชนะเลิศ ไซกิตั้งใจที่จะใช้พลังของทีมที่ชนะเลิศเพื่อที่จะทำให้ตนข้ามเวลามาได้ อย่างไรก็ตามโบตั๋นซึ่งเป็นหนึ่งในสมุนของไซกิได้สังเกตว่าประตูมิติที่เชื่อมระหว่างเวลาในอดีตและปัจจุบันนั้นกำลังจะปิด ในขณะที่ไซกิกำลังเผลอนั้น แอชได้เข้ามาทำร้ายและได้ขโมยพลังวิญญาณของไซกิไป ก่อนหน้านี้ไซกิได้ขอให้แอชไปขโมยพลังจากไตรเทวภัณฑ์เพื่อที่จะทำให้ประตูมิติทำงานได้แต่แอชไม่สนใจความต้องการของไซกิ ทันใดนั้นพลังวิญญาณของไซกิได้ยึดร่างของแอชและกำลังที่จะข้ามประตูมิติกลับไปสู่อีกโลกหนึ่ง ทีมชนะเลิศได้เข้าไปต่อสู้ซึ่งเป็นการต่อสู้ครั้งสุดท้ายของ KOF XIII โดยที่คู่ต่อสู้ของพวกเขาคือแอชในร่างที่เรียกว่า ดาร์คแอช (Dark Ash) หลังจากการต่อสู้พลังของไซกิในร่างของแอชได้อ่อนลงแต่ก็ยังคงพยายามที่จะข้ามประตูมิติกลับไปมิติอดีตเพื่อที่จะเริ่มแผนการใหม่ อย่างไรก็ตามแอชได้หยุดความพยายามของไซกิและปิดประตูมิตินั้นลง ทำให้ไซกิติดอยู่ในมิติปัจจุบัน เมื่อไซกิไม่สามารถกลับไปสู้มิติอดีตได้ก็จะทำให้ตัวตนของไซกิจากอดีตนั้นหายไปด้วย แอชและไซกิเองก็มีความเกี่ยวข้องกันถ้าไซกิหายไปแอชก็ต้องหายไปด้วย ก่อนที่แอชจะหายไปเขาได้พูดร่ำลากับเอลิซาเบธด้วยอารมณ์ที่เศร้าสลด จากนั้นเขาก็ได้ทิ้งของเอาไว้ให้เอลิซาเบธก็คือที่คาดผมของแอชและไตรเทวภัณฑ์ของจิสึรุกับอิโอริแล้วแอชก็อันตรธานหายไป

รูปแบบการเล่น
-------------

หลาย ๆ องค์ประกอบในภาคนี้ได้นำมาจากภาคที่แล้ว (XII) แต่ได้ตัดระบบบางชนิดออกไป เช่น Guard Attack System, Critical Counter System, Clash System รวมไปถึงการซูมภาพเข้า-ออกในระหว่างการต่อสู้ อย่างไรก็ตามในภาคนี้ได้มีระบบใหม่ที่เป็นจุดเด่นของภาคนี้ซึ่งมีอยู่ 3 อย่าง

**EX Mode** เป็นการเพิ่มประสิทธิภาพของท่าไม้ตายของตัวละครนั้น ๆ ให้มีความรุนแรงมากขึ้น รวดเร็วมากขึ้น รวมไปถึงมีจำนวนของการโจมตีที่เพิ่มขึ้นด้วย โดยที่การใช้ลักษณะพิเศษนี้จะต้องใช้ Power Gauge 1 ช่อง เพื่อให้สามารถใช้ระบบนี้ได้ วิธีทำก็คือกดท่าไม้ตายตามปกติแต่กดปุ่มโจมตีเป็น 2 ปุ่ม นอกจากนี้ยังสามารถใช้กับท่าไม้ตายสุดยอดได้ โดยที่จะต้องใช้ Power Gauge 2 ช่อง

**Drive Gauge** ในภาคนี้ขณะที่ผู้เล่นกำลังโจมตีคู่ต่อสู้สามารถยกเลิกท่าไม้ตายของตัวละครนั้นจากท่าหนึ่งไปสู่อีกท่าหนึ่งได้ โดยที่จะใช้ Drive Gauge ซึ่งจะอยู่ด้านบนของ Power Gauge ระบบนี้จะสามารถใช้ได้ต่อเมื่อ Drive Gauge มีมากกว่า 50% ขึ้นไป หาก Drive Gauge เต็ม 100% ก็จะสามารถใช้ Hyper Drive Mode (กดปุ่ม BC พร้อมกัน) หากอยู่ในสภาพนี้ผู้เล่นจะสามารถยกเลิกท่าไม้ตายไปเรื่อย ๆ ได้ไม่จำกัดตราบอยู่ชั่วขณะหนึ่ง นอกจากนี้ยังสามารถยกเลิกท่าไม้ตายไปสู่ท่าไม้ตายสุดยอดแล้วยังสามารถไปสู่ NEO MAX ได้ (จะกล่าวในหัวข้อถัดไป) วิธีการยกเลิกท่าไม้ตายสุดยอดไปสู่ท่า NEO MAX แบบนี้เรียกว่า MAX Cancel ซึ่งจะคล้ายกับ Dream Cancel ของภาค XI

**NEO MAX** เป็นรูปแบบของท่าไม้ตายสุดยอดที่สูงขึ้นไปอีกระดับของภาคนี้ รูปแบบนี้ได้แนวคิดจาก "MAX2" จากภาค 2002 และ "ท่าไม้ตายลีดเดอร์" จากภาค XI วิธีการใช้ NEO MAX ให้กดคำสั่งของท่านั้น ๆ ของตัวละครโดยมีปัจจัยคือจะต้องสะสม Power Gauge เต็ม 3 ช่องขึ้นไปและ Drive Gauge เต็ม 100% หรืออยู่ในสภาพ Hyper Drive Mode เท่านั้น

รายชื่อตัวละคร
--------------

ตัวละครในภาคนี้ได้ถูกยกมาจากภาค XII รวมไปถึงตัวละครพิเศษจากระบบคอนโซลอย่างเอลิซาเบธและมาชัวร์ อย่างไรก็ตามในภาคนี้ได้รับการจัดทีมแล้วเหมือนภาคก่อน ๆ ของซีรีส์ ซึ่งต่างจากภาค XII ที่ตัวเกมไม่มีการจัดทีมมาให้ตามเนื้อเรื่อง ยกเว้นเพียงแอชคนเดียวเท่านั้นที่ไม่มีทีมในภาคนี้จึงกลายเป็นตัวละครที่มีลักษณะฉายเดี่ยวไปโดยปริยาย

ตั้งแต่เดือนเมษายน พ.ศ. 2553 SNK Playmore ได้ทยอยประกาศตัวละครใหม่ที่ได้รับการเพิ่มเข้ามาในภาคนี้ได้แก่ *ไวซ์* หนึ่งในแปดขุนพลแห่งโอโรจิ *ทาคุมะ ซาคาซากิ* พ่อของเรียวกับยูริและเป็นเจ้าสำนักเคียวคุเก็นริว *หัวใจ* นักมวยไทยจากซีรีส์สกาโร่เด็นเซ็ตสึ *K'* ตัวเอกอีกหนึ่งคนของ KOF *Maxima* คู่หูของ K' และ*คูล่า ไดมอนด์* ผู้ใช้พลังความเย็น

ภาคนี้ได้มีการปรากฏตัวของหัวหน้ากลุ่มลึกลับที่ปรากฏตัวนับตั้งแต่ภาค 2003 นั่นก็คือ *ไซกิ* โดยที่รูปร่างลักษณะของไซกินั้นคล้ายคลึงกับแอชอย่างมาก นอกจากนี้ผู้จัดงานแข่งขัน KOF ในครั้งนี้ก็คือ *โรส แบร์นชไตน์* ที่ถูกควบคุมร่างกายจากโบตั๋นซึ่งเป็นหนึ่งในกลุ่มคนลึกลับนั่นเอง ไซกิปรากฏตัวออกมาต่อสู้ในลักษณะของหัวหน้ารองของเกมหรือ Sub-Boss โดยที่จะเปลี่ยนร่างออกไปจากเดิม (คล้ายกับมุไคและมางาคิ บอสของภาคก่อน)

เมื่อวันที่ 28 มิถุนายน พ.ศ. 2554 ทางนิตยสารแฟมิซือได้รายงานถึงการเพิ่มตัวละคร *บิลลี่ คาน* จากซีรีส์สกาโร่เด็นเซ็ตสึ ในฐานะตัวละครพิเศษของระบบคอนโซล จากนั้นในเดือนกรกฎาคมในปีเดียวกัน SNK Playmore ได้ประกาศตัวละครเพิ่มอีกได้แก่ *ไซกิ* ในรูปแบบร่างปกติ และ *อิโอริ ยางามิ* ในรูปแบบใช้เปลวไฟสีม่วงพร้อมมาในชุดดั้งเดิม โดยที่อิโอริในแบบดั้งเดิมนั้นจะเป็น Downloadable Content เท่านั้น

ในวันที่ 20 พฤศจิกายน พ.ศ. 2554 เว็บไซต์ shoryuken.com ได้ลงบทความเกี่ยวกับตัวละครสำหรับ Downloadable Content เพิ่มอีก 2 คนก็คือ *เคียว คุซานางิ* ในรูปแบบใช้หมัดเพลิงเป็นหลักพร้อมมาในชุดที่ใช้ในภาค NESTS (KOF99-2002) และอีกคนคือ *มิสเตอร์คาราเต้* หรือ ทาคุมะ ซากาซากิ ในลักษณะที่สวมหน้ากากเทนงู ซึ่งรูปแบบการต่อสู้จะแตกต่างไปจากปกติ

  



|  |  |  |
| --- | --- | --- |
| ทีมอลิซาเบธ (ทีมตัวเอก)
* ฝรั่งเศส เอลิซาเบธ บลังทอร์ช
* จีน ตั้วหลง
* จีน เสินอู่

ทีมญี่ปุ่น
* ญี่ปุ่น เคียว คุซานางิ
* ญี่ปุ่น เบนิมารุ นิไคโด
* ญี่ปุ่น โกโร่ ไดม่อน

ทีมยางามิ
* ญี่ปุ่น อิโอริ ยางามิ
* ไม่ทราบประเทศ มาชัวร์
* ไม่ทราบประเทศ ไวซ์

ทีมกาโร่
* สหรัฐ เทอร์รี่ โบการ์ด
* สหรัฐ แอนดี้ โบการ์ด
* ญี่ปุ่น โจ ฮิกาชิ

ทีมคิม
* เกาหลีใต้ คิม คัพฟาน
* ไทย หัวใจ
* ออสเตรเลีย ไรเด็น
 | ทีมไซโค โซลเยอร์
* ญี่ปุ่น อาเธน่า อาซามิยะ
* จีน ฉี เคนซู
* จีน ชิน เกนไซ

ทีมอาร์ทออฟไฟท์ติ้ง
* ญี่ปุ่น เรียว ซากาซากิ
* อิตาลี โรเบิร์ต การ์เซีย
* ญี่ปุ่น ทาคุมะ ซากาซากิ

ทีมอิคาริ
* สหรัฐ ราล์ฟ โจนส์
* สหรัฐ คลาร์ก สติล
* ไม่ทราบประเทศ เลโอน่า ไฮเดิร์น

ทีมนักสู้หญิง
* ญี่ปุ่น ไม ชิรานุอิ
* ญี่ปุ่น ยูริ ซากาซากิ
* ฝรั่งเศส คิง

ทีม K'
* ไม่ทราบประเทศ K'
* ไม่ทราบประเทศ คูล่า ไดมอนด์
* แคนาดา แม็กซิม่า
 | ฉายเดี่ยว
* ไม่ทราบประเทศ ฝรั่งเศส แอช คริมสัน

บอส
* ไม่ทราบประเทศ ไซกิ
* ไม่ทราบประเทศ ฝรั่งเศส ดาร์ค แอช

ตัวละครพิเศษระบบคอนโซล
* สหราชอาณาจักร บิลลี่ คาน
* ไม่ทราบประเทศ ไซกิ (ร่างปกติ)

ตัวละครพิเศษจากการดาวน์โหลด
* ญี่ปุ่น อิโอริ ยางามิ (รูปแบบใช้ไฟสีม่วง-ชุดดั้งเดิม)
* ญี่ปุ่น เคียว คุซานางิ (รูปแบบใช้หมัดไฟ-ชุดภาค NESTS)
* ญี่ปุ่น มิสเตอร์คาราเต้ (ทาคุมะที่ใส่หน้ากากเทนงู-เปลี่ยนแปลงท่าไม้ตายบางส่วน)

  |

อ้างอิง
-------

1. ↑  "King of Fighters XIII Akihabara event details". SNK Playmore. 2010-02-25. คลังข้อมูลเก่าเก็บจากแหล่งเดิมเมื่อ 2010-02-28. สืบค้นเมื่อ 2010-02-25.
2. ↑  Gantayat, Anoop (2010-03-25). "King of Fighters XIII Formally Announced". IGN. สืบค้นเมื่อ 2010-03-26.
3. ↑
4. ↑
5. ↑  "สำเนาที่เก็บถาวร". เก็บจากแหล่งเดิมเมื่อ 2012-07-08. สืบค้นเมื่อ 2012-07-08.
6. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-11-24. สืบค้นเมื่อ 2011-12-07.

แหล่งข้อมูลอื่น
---------------

* Official 'The King of Fighters XIII' website (ญี่ปุ่น)
* Official 'The King of Fighters XIII' blog (ญี่ปุ่น)
* เดอะคิงออฟไฟเทอส์ XIII ที่เฟซบุ๊ก

| * ด
* ค
* ก
*เดอะคิงออฟไฟเทอส์* |
| --- |
| วิดีโอเกม | 
* *เดอะคิงออฟไฟเทอส์ XIII*
* *เดอะคิงออฟไฟเทอส์ XIV*
* *เดอะคิงออฟไฟเทอส์ XV*

 |
| ตัวละคร | 
* ไก เทนโด้
* คิง
* คิม คัพฮวาน
* เคียว คุซานางิ
* จุน ฮุน
* โจ ฮิงาชิ
* เชอร์มี่
* โช ฮายาเตะ
* ตั้วหลง
* นาโครูรู
* เทอร์รี่ โบการ์ด
* เบนิมารุ นิไกโด
* ไบรอัน แบทเลอร์
* มาโคโตะ มิโซกูชิ
* เมย์ ลี
* ไม ชิรานุอิ
* ยูริ ซากาซากิ
* ร็อค ฮาวเวิร์ด
* เรียว ซากาซากิ
* โรเบิร์ต การ์เซีย
* ลัคกี้ กลาวเบอร์
* หัวใจ
* อาเธน่า อาซามิยะ
* อิโอริ ยางามิ
* แอช คริมสัน
* แอนดี โบการ์ด
* ฮัตโตริ ฮันโซ
* เฮฟวี่ ดี!
* ไฮเดิร์น
* K'
* K9999
* 8 ขุนพลแห่งโอโรจิ

 |
| นักพัฒนา | 
* ทากาชิ นิชิยามะ
* ยาซูยูกิ โอดะ

 |
| ส่วนเกี่ยวข้อง | 
* *นีโอจีโอ แบทเทิล โคลีเซียม*
* *แคปคอม vs. เอสเอ็นเค 2*

 |